Lav et referat af nedenstående tekst:

Tekst:
Festivalen finder lige nu sted på den store Østergård Kultur Bed & Breakfast lidt uden for Byrum, og festivalen står iværksætterparret journalist Anna Katrin Nørgaard og forfatter Kim Juul. Stedet købte de tilbage i 2020, da coronapandemien havde lukket hele landet ned, men for parret føltes det som det helt rigtige at kaste sig ud i. For de havde og har drømme om stedet, og de tror på Læsø, for her er stor lokal opbakning, siger de, og der er ro og plads til kulturliv. Begrænset kendskab til øen Deres kendskab til Kattegatøen var dog dengang mildest talt begrænset. Anna Katrin Nørgård havde sidst været på Læsø, da hun var på lejrskole i 7. klasse - og Kim Juul havde aldrig sat sine ben på øen, før han stod på Østergård og var helt forelsket i stedet. I dag bor han fast på øen og driver stedet som bed & breakfast, mens hustruen pendler mellem Læsø og Nordsjælland. På Læsø har parret de sidste somre arrangeret forskellige events som fællessang fra Højskolesangbogen, forfatterforedrag og yoga på plænen. Nu kan de så også kalde sig festivalarrangører. Se hele indslaget herunder: Vil hylde demokratiet Fra de tre scener på festivalen Læsø Live bliver dialogen, debatten og demokratiet hyldet, da aktuelle problemstillinger som for eksempel kunstig intelligens, land-by problematikker, naturnationalparker, fremtidens arbejdsmarked, unges trivsel, positiv journalistik, mad og klima – bliver taget op. Derudover er der workshops med kor, foto, yoga og fermentering. På Læsø Live kan man blandt andre møde Poul Krebs, den midlertidigt hjemsendte spionchef Lars Findsen, generalsekretær i Nordisk Ministerråd Karen Ellemann, musiker og forfatter Benjamin Koppel, tv-vært Anne Hjernøe og forfatter Annelise Marstrand-Jørgensen. Festivalen fortsætter indtil i morgen fredag, hvor Anne Dorthe Michelsen og Maria Bramsen lukker og slukker med sange fra Tøsedrengene og Ray Dee Oh perioden. Festivalen Læsø Live er støttet af Nordea-fonden.

Referat:
Læsø har fået en ny kulturfestival, der er inspireret af Heartland på Fyn.